รมว.แรงงาน เผย  กระทรวงแรงงาน จะเสนอบัญชีรายชื่อแต่งตั้งโยกย้ายตำแหน่งผู้บริหารระดับสูงกระทรวงแรงงาน ในการประชุมคณะรัฐมนตรีสัญจรอย่างเป็นทางการวันนี้
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยก่อนการประชุม ครม.สัญจร อย่างเป็นทางการที่จังหวัดเพชรบูรณ์ ว่า วันนี้ (18 ก.ย.61) กระทรวงแรงงานจะเสนอบัญชีรายชื่อแต่งตั้งโยกย้ายตำแหน่งผู้บริหารระดับสูงกระทรวงแรงงาน (ซี 10) ซึ่งจะเกษียณอายุราชการในวันที่ 30 กันยายน 2561 โดยมีตำแหน่งรองปลัดกระทรวง คือนายวรานนท์ ปีติวรรณ ตำแหน่งอธิบดีกรมการจัดหางาน คือ นายอนุรักษ์ ทศรัตน์ ตำแหน่งผู้ตรวจราชการกระทรวง คือ นายวิชัย คงรัตนชาติ และนายสมเกียรติ บุญทอง ตำแหน่งที่ปรึกษาวิชาการแรงงาน คือ นายศักดิ์สกล จินดาสวัสดิ์ และตำแหน่งที่ปรึกษาประสิทธิภาพสำนักงานประกันสังคม คือ นางพรพรรณ  ศุภนคร ทั้งนี้ เพื่อเสนอที่ประชุมคณะรัฐมนตรีพิจารณาอนุมัติแต่งตั้งทดแทนตำแหน่งที่เกษียณอายุราชการ